TV7 JERUUSALEMMA UUDISED
Tänased teemad -
Süüria valitsus kasutas relvarahu ajal keemiarelva
Pärsia lahe araabiamaad kuulutasid Hezbollah' terrorirühmituseks
Egiptus vallandas parlamendisaadiku, kes vestles Iisraeli suursaadikuga
Piiblist tuntud lammas tuuakse tagasi Iisraeli
TV7 Jeruusalemma Uudistest - Shalom!
The Times of Israeli teatel
rikkus Süüria eelmine nädal relvarahu eriti räigelt.
Reutersi teatel ütles Iisraeli kaitseminister Ya'alon,
et Süüria valitsusväed kukutasid rahva sekka kloorgaasitünne.
Ka Ha'aretz tsiteeris Reutersit,
kelle väitel hoiatas Venemaa välisminister Lavrov,
et ISIS ja teised grupid on hakanud Lähis-Idas keemiarelva kasutama.
Keemiasõja oht on Lavrovi sõnul äärmiselt pakiline,
arvestades äsja ilmnenud fakte
mürgiste kemikaalide korduva kasutamise kohta Süürias ja Iraagis.
Lavrov kutsus ÜRO toetatud Genfi desarmeerumiskonverentsil
globaalsetele kõnelustele uue kaitsekokkuleppe sõlmimiseks,
et seda tõsist reaalsust tõrjuda.
The Jerusalem Posti teatel paigaldab ISIS pomme Koraanide vahele,
et jätkata terrorirünnakuid
pärast positsioonide kaotamist Iraagis ja Süürias.
Nii teatas eelmine nädal Iraani riiklik infokanal PressTV.
USA armee kindral ja ISISe vastase rinde pressiesindaja Steve Warren
ütles pressikonverentsil Londonis,
et ISIS kaotab positsioone
ja võtab seetõttu terrorirünnakutes kasutusele meeleheitlikke meetodeid.
Warreni sõnul on pomme olnud isegi külmikutes.
Warreni arvates on ISIS võtnud kaitsepositsiooni.
USA luure hinnangul on ISISe võitlejate arv vähenenud
koalitsiooni esimese 17 kuu vältel sooritatud operatsioonide tulemusel
tuhandete võrra, mis tähendab,
et ISIS peab võitlema oma olemasolu eest.
ISISel on Warreni sõnul õnnestunud täiendada oma vägesid samal määral
kui koalitsioonil on õnnestunud neid tappa,
kuid seda seisu on raske alal hoida.
Arutz Sheva teatel kuulutasid kuus Pärsia lahe riiki
Hezbollah' Saudi Araabia juhtimisel ametlikult terrorirühmituseks.
Pärsia lahe koostöönõukogu GCC teatel võeti resolutsioon vastu
seoses šiiitliku Hezbollah' tegevusega nõukogu liikmesriikide vastu,
teatas AP.
Vaenutegevus hõlmab katseid värvata uusi terroriste GCC maades
ning relvade ja lõhkeainete salakaubavedu.
Lisaks Saudi Araabiale kuuluvad GCC maade hulka
Araabia Ühendemiraadid, Kuveit, Qatar, Bahrain ja Omaan.
GCC uus avaldus näib viitavat
Pärsia lahe sunniitlike maade kompaktsemale ühinemisele
šiiitliku Iraani telje vastu
seoses tõsiste pingete jätkumisega antud riikide vahel.
Pinged on eriti kõrgel seoses Iraani mulluse tuumaleppega.
Raportite teatel on Pärsia lahe maad alustanud võidurelvastumist.
Hezbollah' on juba kaua teinud terrorirünnakuid,
mitmeid neist Iisraeli vastu ja neil on Liibanonis suur võim.
Hezbollah' võitleb hetkel Süürias Iraani heaks
president Assadi valitsuse toetuseks ja Iraani regionaalsete huvide nimel.
Arutz Sheva teatel vallandas Egiptuse parlament saadiku,
kui see oli kohtunud Iisraeli suursaadikuga.
Tawfiq Okasha võttis vastu Iisraeli suursaadiku Haim Koreni
oma kodus paari nädala eest.
See tekitas Egiptuse parlamendis nii suure jahmatuse,
et üks saadikuist lõi Okashat kingaga,
mis araabiamaailmas tähendab häbistamist.
Okasha oli rääkinud kohtumisest Iisraeli suursaadikuga
ajalehele Al-Masri Al-Youm.
Nad olevat olnud ühel nõul, et Iisraelil on võtmeroll tammi suhtes,
mida Etioopia ehitab Sinisele Niilusele.
Egiptuse parlamendi ametliku veebilehe teatel
hääletas rohkem kui 2/3 parlamentääridest
Okasha vabastamise poolt.
Uudistetoimetuse AFP teatel
ei johtunud vallandamine välisriigi suursaadikuga kohtumisest,
vaid vabal ajal Egiptuse julgeolekut puudutavate asjade arutamisest.
Etioopia tamm on Egiptuse väitel seotud riigi rahvusliku julgeolekuga.
Okashat asendanud saadiku sõnul ei täitnud too oma ülesandeid,
kui kutsus võõra riigi sekkuma tammiküsimuse lahendamisse.
Enne vallandamist keelati Okashal osaleda kümnel istungil
spiikeri solvamise eest.
Kuigi Egiptus sõlmis 1979. a esimese araabiamaana Iisraeliga rahuleppe,
on riikide suhted ametlikult külmad olnud.
Al-Sisi presidendiks saamise järel on ka soojenemist täheldatud.
Vaid mõni nädal varem
võttis Iisraeli president Rivlin vastu uue Egiptuse suursaadiku volitused.
Egiptuse ekspresident Morsi Moslemivennaskonnast
kutsus eelmise suursaadiku Iisraelist tagasi
protestiks Iisraeli operatsioonile Protective Edge Gazas.
Israel Hayom kirjutab patriarh Jaakobi aretatud lambatõu naasmisest Iisraeli.
Kanadas lambakarja kogunud Iisraeli abielupaari sõnul
on algatus tuua 130 lammast Kanadast Golani kõrgustikule
kestnud ligi aasta.
Piibliaegse lambatõu toomist Iisraeli
on aeglustanud maadevaheline bürokraatia.
Impordiprotsess käivitus eelmise aasta lõpus.
Piibli järgi sai Jaakob palgaks karja kirjuid ja tähnilisi lambaid.
Lewinskyte sõnul on lambatõug Iisraelis välja surnud.
Algselt hakkasid Lewinskyd lambaid kasvatama,
kui päritud talust mõne kingiks said.
Jenna Lewinsky sõnul peaks antud lammas olema juutide rahvusloom
ning selle naasmine 2000 aasta järel oleks tähtis ja ajalooline hetk.
Lewinskyte sõnul peaksid lambad jõudma Iisraeli tänavu
ja neid hakatakse kasutama hariduse ja kommetega seotud asjades.
Need olid meie tänased uudised. Shalom ja kohtumiseni!
Tõlge: Monika Jaaguri